**
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60402

**Ηλεκτρον. δ/νση :** kos\_mayor\_press@kos.gr

 Κως, 07-11-2022

 **ΠΡΟΣ: Μ.Μ.Ε. Κω**

**ΔΕΛΤΙΟ ΤΥΠΟΥ**

**Σύμβαση 168.798 € υπέγραψε ο Θεοδόσης Νικηταράς για έργα βελτίωσης**

**στους Βρεφονηπιακούς Σταθμούς Αμερικής, Αβέρωφ, Πυλίου & Αντιμάχειας**

Υπογράφηκε από τον Δήμαρχο Θεοδόση Νικηταρά η σύμβαση του έργου προσαρμογής Βρεφονηπιακών Σταθμών του Δήμου στις προδιαγραφές του νέου θεσμικού πλαισίου.

Πρόκειται για σειρά παρεμβάσεων, που θα αναβαθμίσουν την κτιριακή υποδομή των Βρεφονηπιακών Σταθμών, ώστε να φιλοξενούν με τις καλύτερες προδιαγραφές τα μικρά παιδιά και τους εργαζόμενους σε αυτούς.

Το έργο, με κόστος 168.798€ χρηματοδοτείται από το Πρόγραμμα Δημοσίων Επενδύσεων του Υπουργείου Εσωτερικών και από ίδιους πόρους του Δήμου Κω.

Οι εργασίες που θα εκτελεστούν, αφορούν:

* στην τοποθέτηση ειδικού δαπέδου ασφαλείας με συνθετικό χλοοτάπητα, στους αύλειους χώρους, για την ασφάλεια των παιδιών,
* αντικατάσταση των παλαιών κουφωμάτων στο σταθμό της οδού Αμερικής, με νέα κουφώματα αλουμινίου σύγχρονων προδιαγραφών,
* τοποθέτηση (εσωτερικά και εξωτερικά) διάφανης μεμβράνης ασφαλείας στους υαλοπίνακες των κουφωμάτων,
* τοποθέτηση νέων ειδών υγιεινής,
* αντικατάσταση της παλιάς μόνωσης των δωμάτων των σταθμών με νέα μόνωση,

Ανάδοχος του έργου έχει αναδειχθεί η εργοληπτική επιχείρηση: «ΣΤΑΜΑΤΗΣ ΛΙΝΑΡΔΟΣ ΚΑΙ ΣΙΑ Ε.Ε. δ.τ. ΑΝΑΚΤΩΡ Ε.Ε.».

Γραφείο Τύπου